Letna kožica
<s>Letna kožica ili patagium je naziv za kožnu tvorbu koja služi kao noseća površina (s potpornom konstrukcijom ili bez nje) koja se razvila kod kralježnjaka.</s><s>Za aktivno letenje razvila se samo kod šišmiša, a kod drugih vrsta služi samo za pasivno "jedrenje" ili usporavanje pada poput padobrana, za produženi skok, "jedrenje" s jednog na drugo stablo ili sa stabla na tlo, što životinje često potpomažu lepršavim pokretima ekstremiteta.</s><s>Pri tome, oni nisu u stanju određivati smjer, pravac niti trajanje svog "leta", odnosno "klizanja".</s><s>Struktura od koje su građene letne kožice kao i njihov položaj u odnosu na tijelo su od vrste do vrste sasvim različite.</s>

<s>Sisavci</s>

<s>Sisavci mogu imati letnu kožicu razvijenu na četiri različita mjesta:
 Propatagium se nalazi između vrata i prednjih udova
 Plagiopatagium se pruža uzduž tijela, između prednjih i stražnjih udova
 Uropatagium je između repa i stražnjih udova
 Šišmiši ili netopiri imaju s obje strane tijela letnu kožicu proraštenu mišićnim tkivom, živcima i krvnim sudovima a kao podrška kožici služe produžene kosti šake, prstiju (osim palca), kao i podlaktice i nadlaktice.</s>

<s>Kožuškari (Dermoptera): Pro-, Plagio- i Uropatagium</s>

<s>Kližuće vjeverice ili "leteće vjeverice" (Pteromyinae): Plagiopatagium; Pro- i Uropatagium vrlo su malene</s>

<s>Bodljorepe vjeverice (Anomaluridae): Plagio- i Uropatagium</s>

<s>Leteći penjaši (Petauridae) (tobolčari): imaju dlakavu letnu kožicu između prednjih i zadnjih nogu (Plagiopatagium)</s>

<s>Gmazovi</s>

<s>Leteći zmaj (Draco volans, Draco spilontus): ovaj gušter ima postrane kožice koje napinje uz pomoć produženih rebara, a kad miruje, priljubljeni su uz tijelo.</s><s>Spljošteno tijelo povećava mu aerodinamičnost, dok mu rep služi kao kormilo.</s><s>Na taj način može "jedriti" do osam metara.</s>

<s>Ribe koštunjače</s>

<s>Poletuše (Exocoetidae): Kratkim, brzim udarcima donjeg dijela produžene repne peraje izbacuju se iz vode i jedre velikim, krilastim prednjim perajama najčešće 1 metar, a u povoljnim uvjetima i do 10 metara iznad vode.</s><s>Još prije 200 milijuna godina živjeli su u tetisu, ranom oceanu na području današnjeg Sredozemlja i Alpa prvi predstavnici letećih riba.</s><s>Kod fosilnih nalaza dobro se razaznaju snažno raširene prsne peraje kao i produžen donji dio repne peraje.</s>

<s>Vodozemci</s>

<s>Indonezijska leteća žaba (Rhacophorus): Prsti prednjih kao i zadnjih nogu su izraženo povezani kožicom.</s><s>Potpuno ispruženi, oni omogućuju žabi da manje-više usmjereno "jedri" kamo namjerava.</s>

<s>Literatura</s>

<s>Pennycuick CJP (2009) Modelling the flying bird.</s><s>Academic Press
 Raikow RJ (1985) Locomotor system.</s><s>In King AS, McLelland J (eds) Form and function in birds Vol 3. Academic Press.</s>

<s>Anatomija životinja‎
Letenje (biologija)</s>

